CELEX: 62008CN0067
Language: et
Date: 2008-02-20 00:00:00
Title: Kohtuasi C-67/08: Eelotsusetaotlus, mille esitas Bundesfinanzhof (Saksamaa) 20. veebruaril 2008 — Margarete Block versus Finanzamt Kaufbeuren

26.4.2008   
            
            
               ET
            
            
               Euroopa Liidu Teataja
            
            
               C 107/19
            
         Eelotsusetaotlus, mille esitas Bundesfinanzhof (Saksamaa) 20. veebruaril 2008 — Margarete Block versus Finanzamt Kaufbeuren
   (Kohtuasi C-67/08)
   (2008/C 107/29)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Kassatsioonkaebuse esitaja: Margarete Block
   
      Vastustaja: Finanzamt Kaufbeuren
   Eelotsuse küsimused
   
               1.
            
            
               Kas EÜ asutamislepingu artikli 73d lõike 1 punkt a ja lõige 3 (nüüd EÜ artikli 58 lõike 1 punkt a ja lõige 3) lubavad jätta Saksamaa pärandimaksust maha arvestamata Hispaania pärandimaksu ka 1999. aasta pärimisjuhtudel vastavalt Erbschaftsteuer- und Schenkungsteuergesetz'i § 21 lõikele 1 ja lõike 2 punktile 1 koostoimes Bewertungsgesetz'i §-ga 121 (esemeline piirang)?
            
         
               2.
            
            
               Kas EÜ asutamislepingu artikli 73b lõiget 1 (nüüd EÜ artikli 56 lõige 1) tuleb tõlgendada nii, et Saksamaa pärandimaksust tuleb maha arvestada pärandimaks, mida kogub Euroopa Liidu teine liikmesriik oma krediidiasutustelt viimast elukohta Saksamaal omanud pärandaja finantskapitali nõuete pärimisel, kui pärija elab samuti Saksamaal?
            
         
               3.
            
            
               Kas otsustuse osas, milline riikidest peab välistama topeltmaksustamist, omab tähtsust siseriiklikes maksuõiguskordades kehtivad erinevad maksustamise alused ja kas — kui sellega on tegemist — maksustamise sidumine võlausaldaja elukohaga on asjakohasem kui selle sidumine võlgniku elukohaga?